આ અંગે પાટીદાર યુવકો અને હાર્દિક પટેલને જાણ થઇ હતી. મોડી રાતે કેટલાક પાટીદારોનું ટોળું પોલીસ સ્ટેશન પહોંચ્યું હતું. હાર્દિક પટેલ પણ આવી જતાં નચિકેત મુખી, ગીતાબહેન પટેલ, અંક્તિ પટેલ સહિતના પાટીદાર લોકોનું ટોળું પરેશ પટેલના ઘરે પહોંચ્યું હતું. તેઓએ રાત્રે બે વાગ્યે પટેલના ઘરનો દરવાજો ખખડાવતાં હાર્દિકે પરેશને બહાર ખેંચી લાવો, તે ખોટા લોકોને જેલમાં પુરાવે છે તેવું કહ્યું હતું. લોકોએ બીભત્સ ગાળો અને મારી નાખવાની ધમકીઓ આપતાં પરેશ પટેલ ગભરાઇ ગયા હતા અને આ અંગે તેઓએ પોલીસને જાણ કરી હતી. રામોલ પોલીસ તાત્કાલિક ઘટનાસ્થળે દોડી ગઇ હતી. પોલીસ આવતાં ટોળું ત્યાંથી વિખેરાઇ ગયું હતું અને વાહનો મૂકી તેઓ ફરાર થઇ ગયા હતા.